CELEX: 62019TN0141
Language: da
Date: 2019-03-04 00:00:00
Title: Sag T-141/19: Sag anlagt den 4. marts 2019 — Sabo m.fl. mod Parlamentet og Rådet

29.4.2019   
            
            
               DA
            
            
               Den Europæiske Unions Tidende
            
            
               C 148/60
            
         
      Sag anlagt den 4. marts 2019 — Sabo m.fl. mod Parlamentet og Rådet
      (Sag T-141/19)
      (2019/C 148/59)
      Processprog: engelsk
      
         Parter
      
      
         Sagsøgere: Peter Sabo (Tulčik, Slovakiet) og 6 andre sagsøgere (ved Solicitor R. Smith)
      
         Sagsøgt: Europa-Parlamentet og Rådet for Den Europæiske Union
      
         Sagsøgernes påstande
      
      Sagsøgerne har gjort gældende, at Retten skal fastslå, at de bestemmelser i Europa-Parlamentets og Rådets direktiv (EU) 2018/2001 (1), som tillader energi fra skovbiomasse at bidrage til artikel 29, stk. 1’s formål: bl.a. a) bidrager til opfyldelsen af EU-målet for 2030, b) måling af overholdelse af VE-forpligtelse og c) berettigelse til finansiel støtte, er ugyldige.
      
         Søgsmålsgrunde og væsentligste argumenter
      
      Til støtte for søgsmålet har sagsøgerne anført to anbringender.
      
                  1.
               
               
                  Første anbringende om, at direktiv 2018/2001 tilsidesætter artikel 191 TEUF, eftersom det ikke bevarer, beskytter eller forbedrer kvaliteten af miljøet, beskytter menneskers sundhed, eller anvender naturlige ressourcer forsvarligt eller rationelt. Det tilsigter ikke et højt miljøbeskyttelsesniveau, det undlader at berigtige skader ved kilden og anvender ikke forsigtighedsprincippet eller princippet om, at forureneren betaler. Det tilsidesætter endvidere tilgængelige videnskabelige data vedrørende afbrænding af skovbiomasses indvirkning på klimaændringer.
               
            
                  2.
               
               
                  Andet anbringende om, at direktiv 2018/2001 tilsidesætter adskillige af sagsøgernes rettigheder (fastsat i artikel 7, 10, 14, 17, 22, 24, 35 og 37 i Den Europæiske Unions charter om grundlæggende rettigheder), som er universelle og som skal overholdes for såvel angår ansøgere både fra EU og uden for EU. Disse tilsidesættelser er ikke på nogen måde berettigede, eftersom de krænkende bestemmelser i det omstridte direktiv ikke er nødvendige eller rationelt forbundet med Unionens miljøbeskyttelsesformål, som de er i modstrid med.
               
            
         (1)  Europa-Parlamentets og Rådets direktiv (EU) 2018/2001 af 11.12.2018 om fremme af anvendelsen af energi fra vedvarende energikilder (EUT L 328, s. 82)